Document ID: /fineweb-2-swissfilter-quality_10-filterrobots/filtered/02038.jsonl.gz/3099

Ensemen cun la polizia vegnia l’armada a far il necessari per evitar anc dapli unfrendas. Quai ha ditg il cumandant da l’armada. Els vegnian cunzunt a cumbatter vandals che derasian tema tar la populaziun.
Asil en il Mexico
Entant saja Morales sin via en il Mexico, nua ch’el haja survegnì asil – sco el sez ha communitgà via Twitter. Il Mexico ha declerà da dar asil a Morales per motivs umanitars: La vita da l’anteriur president saja en privel en la Bolivia.
Cun sia demissiun ha Morales reagì sin il squitsch da la polizia e da l’armada. Ad el vegn renfatschà d’avair manipulà l’elecziun dal president ils 20 d’october.
Successiun betg clera
I n’è actualmain anc betg cler, tgi che duaja manar il pajais sidamerican enfin las novas elecziuns.
Ord l'archiv da SRF:
RR novitads 06:00